Návrh rozhodnutie Rady, ktorým sa opravuje smernica Rady 2008/73/ES, ktorou sa zjednodušujú postupy zostavovania zoznamov a uverejňovania informácií vo veterinárnej a zootechnickej oblasti a ktorou sa menia a dopĺňajú smernice 64/432/EHS, 77/504/EHS, 88/407/EHS, 88/661/EHS, 89/361/EHS, 89/556/EHS, 90/426/EHS, 90/427/EHS, 90/428/EHS, 90/429/EHS, 90/539/EHS, 91/68/EHS, 91/496/EHS, 92/35/EHS, 92/65/EHS, 92/66/EHS, 92/119/EHS, 94/28/ES, 2000/75/ES, rozhodnutie 2000/258/ES a smernice 2001/89/ES, 2002/60/ES a 2005/94/ES /* KOM/2009/0045 v konečnom znení - CNS 2009/0016 */





[pic] | KOMISIA EURÓPSKYCH SPOLOČENSTIEV | Brusel, 10.2.2009 KOM(2009) 45 v konečnom znení 2009/0016 (CNS) Návrh ROZHODNUTIE RADY, ktorým sa opravuje smernica Rady 2008/73/ES, ktorou sa zjednodušujú postupy zostavovania zoznamov a uverejňovania informácií vo veterinárnej a zootechnickej oblasti a ktorou sa menia a dopĺňajú smernice 64/432/EHS, 77/504/EHS, 88/407/EHS, 88/661/EHS, 89/361/EHS, 89/556/EHS, 90/426/EHS, 90/427/EHS, 90/428/EHS, 90/429/EHS, 90/539/EHS, 91/68/EHS, 91/496/EHS, 92/35/EHS, 92/65/EHS, 92/66/EHS, 92/119/EHS, 94/28/ES, 2000/75/ES, rozhodnutie 2000/258/ES a smernice 2001/89/ES, 2002/60/ES a 2005/94/ES DÔVODOVÁ SPRÁVA Smernicou Rady 2008/73/ES sa zmenilo a doplnilo niekoľko aktov Rady s cieľom, okrem iného, stanoviť jednotné pravidlá uverejňovania zoznamov národných referenčných laboratórií úradne schválených členskými štátmi na výkon diagnostických testov chorôb zvierat a zoznamov zariadení alebo orgánov úradne schválených na obchod vo vnútri Spoločenstva alebo dovoz do Spoločenstva vo veterinárnej a zootechnickej oblasti. Smernica 2008/73/ES nadobudla účinnosť 3. septembra 2008. V smernici 2008/73/ES sa stanovuje, že členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s uvedenou smernicou najneskôr do 1. januára 2010. V uvedenej smernici sa však nestanovuje povinnosť členských štátov uplatňovať uvedené ustanovenia od tohto dátumu. Na účel právnej istoty a zabezpečenia jednotného dátumu uplatňovania uvedených opatrení vo všetkých členských štátoch by mali členské štáty uvedené opatrenia uplatňovať od tohto dátumu. Keďže opatrenia by sa mali uplatňovať od 1. januára 2010, smernica 2008/73/ES by sa mala tiež uplatňovať jednotne od uvedeného dátumu vo všetkých členských štátoch. Toto rozhodnutie by sa však nemalo týkať určitých zmien a doplnení zavedených smernicou 2008/73/ES, ktoré členské štáty nemusia transponovať. Tieto zmeny a doplnenia sa týkajú prijatia osobitných veterinárnych opatrení v súlade s postupom stanoveným v rozhodnutí Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[1] a správnej a neaktuálnej referencie (v uvedenom poradí). S cieľom zabezpečiť plynulý prechod na nové zjednodušené postupy zostavovania zoznamov a uverejňovania informácií vo veterinárnej a zootechnickej oblasti by sa mala stanoviť možnosť prijatia prechodných ustanovení v súlade s postupom stanoveným v rozhodnutí Rady 1999/468/ES. Smernica 2008/73/ES by sa mala preto zodpovedajúcim spôsobom opraviť. 2009/0016 (CNS) Návrh ROZHODNUTIE RADY, ktorým sa opravuje smernica Rady 2008/73/ES, ktorou sa zjednodušujú postupy zostavovania zoznamov a uverejňovania informácií vo veterinárnej a zootechnickej oblasti a ktorou sa menia a dopĺňajú smernice 64/432/EHS, 77/504/EHS, 88/407/EHS, 88/661/EHS, 89/361/EHS, 89/556/EHS, 90/426/EHS, 90/427/EHS, 90/428/EHS, 90/429/EHS, 90/539/EHS, 91/68/EHS, 91/496/EHS, 92/35/EHS, 92/65/EHS, 92/66/EHS, 92/119/EHS, 94/28/ES, 2000/75/ES, rozhodnutie 2000/258/ES a smernice 2001/89/ES, 2002/60/ES a 2005/94/ES RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie[2], so zreteľom na stanovisko Európskeho parlamentu[3], keďže: (1) Smernicou Rady 2008/73/ES[4] sa zmenilo a doplnilo 23 aktov Rady s cieľom ustanoviť, okrem iného, zjednodušené postupy zostavovania zoznamov a uverejňovania informácií vo veterinárnej a zootechnickej oblasti. (2) Smernica 2008/73/ES nadobudla účinnosť 3. septembra 2008. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s uvedenou smernicou najneskôr do 1. januára 2010. V uvedenej smernici sa však nestanovila povinnosť členských štátov uplatňovať uvedené ustanovenia od tohto dátumu. (3) Na účel právnej istoty by sa mala smernica 2008/73/ES opraviť, aby sa zabezpečilo, že zmeny a doplnenia rôznych aktov Rady stanovené v uvedenej smernici s cieľom zjednodušiť postupy, uplatňujú členské štáty jednotne od 1. Januára 2010. Smernica 2008/73/ES by sa mala preto opraviť, aby sa tiež uplatňovala od tohto dátumu. Uvedená smernica by sa mala náležite opraviť tiež tak, aby sa v nej stanovilo, že členské štáty musia uplatňovať uvedené ustanovenia od tohto dátumu. (4) Niektoré iné zmeny a doplnenia smerníc Rady 64/432/ES[5] a 90/426/EHS[6] uvedené v smernici 2008/73/ES sa netýkajú zjednodušených postupov a preto nie je potrebné rozlíšiť dátum ich uplatňovania členskými štátmi 1. januárom 2010. Tieto zmeny a doplnenia sa týkajú prijatia osobitných veterinárnych opatrení v súlade s postupom stanoveným v rozhodnutí Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[7] a správnej a neaktuálnej referencie (v uvedenom poradí). (5) S cieľom zabezpečiť plynulý prechod na nové zjednodušené postupy zostavovania zoznamov a uverejňovania informácií vo veterinárnej a zootechnickej oblasti by sa mala stanoviť možnosť prijatia prechodných ustanovení v súlade s postupom stanoveným v rozhodnutí Rady 1999/468/ES. (6) S cieľom zabezpečiť právnu istotu a plynulosť by sa malo toto rozhodnutie uplatňovať od 3. septembra 2008, teda od dňa nadobudnutia účinnosti smernice 2008/73/ES. (7) Smernica 2008/73/ES by sa mala preto zodpovedajúcim spôsobom opraviť, PRIJALA TOTO ROZHODNUTIE: Článok 1 Smernica 2008/73/ES sa opravuje takto: 1) V článku 20 sa vypúšťa odsek 2. 2) Vkladajú sa tieto články 23a a 23b: „Článok 23a Prechodné ustanovenia Môžu sa prijať prechodné ustanovenia v súlade s postupom uvedeným v článku 23b ods. 2. Článok 23b Postup výboru 1. Komisii pomáha Stály výbor pre potravinový reťazec a zdravie zvierat zriadený podľa článku 58 nariadenia (ES) č. 178/2002. 2. Pri odkazoch na tento odsek sa uplatňujú články 5 a 7 rozhodnutia Rady 1999/468/ES. Obdobie stanovené v článku 5 ods. 6 rozhodnutia 1999/468/ES sa stanovuje na tri mesiace.“ 3) Článok 24 ods. 1 sa nahrádza týmto: „1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. januára 2010. Členské štáty bezodkladne informujú Komisiu o znení uvedených ustanovení. Uvedené ustanovenia uplatňujú členské štáty od 1. januára 2010. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.“ 4) Článok 25 sa nahrádza týmto: „Článok 25 Nadobudnutie účinnosti a uplatniteľnosť Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie . Smernica sa uplatňuje od 1. januára 2010, okrem článku 1 ods. 1 a 5, a článkov 7, 23a a 23b.“ Článok 2 Toto rozhodnutie sa uplatňuje od 3. septembra 2008. Článok 3 Toto rozhodnutie sa uverejní v Úradnom vestníku Európskej únie . Článok 4 Toto rozhodnutie je určené členským štátom. V Bruseli Za Radu predseda [1] Ú. v. ES L 184, 17.7.1999, s. 23. [2] Ú. v. EÚ C [...], [...], s. [...]. [3] Ú. v. EÚ C [...], [...], s. [...]. [4] Ú. v. EÚ L 219, 14.8.2008, s. 40. [5] Ú. v. ES L 121, 29.7.1964, s. 1977/64. [6] Ú. v. ES L 224, 18.8.1990, s. 42. [7] Ú. v. ES L 184, 17.7.1999, s. 23.